NACIONAL - MARKASAT YATIYAWINAKA
Bolivia markan juphatx lichiw lurataxani
Publicado el 10/11/2014
2 uru lapaka phaxsinaw nayrïri planta del mundo productora de leche de quinua ch’allxatt’ataxani.
Bolivia markan walja jupha achutapatxa, nayrïri fábrica juphat leche
lurañataki utjxani (primera planta del
mundo productora de leche de quinua), jupha achux janchisataki walja ch’amañchirinakanitapata. Uka jach’a amta
phuqhasiñapatakix 20 uru lapaka phaxsinaw ch’allxatt’ataxani.
Óscar Alcaraz del Castillo, empresa estatal
Pro Bolivia irpirix yatiyawayiwa, nayrïri fábrica jupha lichi lurañatakix Uyuni
municipio, Potosà departamento-tuqinaw lurayatäni. Sapüruxa, 3.500 litros ukja
lichiw may maya muxsa q’aphinakani utjayatäni, ukatx sapa bolsa lichix Bs 6
ukjakirakiniw chanipaxa.
Jutïrinakansti, sapürux 4.800 litros ukja
lichiw lurañax amtataraki, ukatakix Unión Europea ukjamaraki Fundación Fautapo jupanakaw
un millón de bolivianos qullqimp yanapt’asiwayapxi, ukjamat Bolivia markan juk’ampi
irnaqäwix utjañapataki.
Jichhax 283 jupha achuyirinakaw PotosÃ
departamento-tuqinx mäki irnaqt’apxani, ukatx juphat lichi lurt’atas anqa
markanakarux alxatarakiniwa, kunati juphax walja ch’amañchirinakanitapatxa, uraqpachanwa
wali munata.
Kawkins
juphax jilpach achuyata ‘departamentos productores de la quinua’
Juphax akïri departamento-tuqinakanaw jilpachax achuyata: PotosÃ, La Paz,
Oruro, Cochabamba ukakikparaki Chuquisaca; uksa markanakanx walja kasta juphaw
achuyata: janq’u jupha, wila jupha, ch’iyar jupha yaqhanakampi.
Juphax khaya maranakatpachaw suni
uraqituqinakan laq’a achachila awichanakax achuyapxatayna, jupanakax jupha manq’t’asisinxa
janiw jasaki usuntapxirikataynati, ukampis wali ch’ikhipxataynawa.
ayr_Latn ayr_Latn spa_Latn ayr_Latn ayr_Latn ast_Latn ayr_Latn ayr_Latn grn_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ast_Latn ayr_Latn ayr_Latn ayr_Latn ayr_Latn ayr_Latn ayr_Latn